12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 233 της 5/12 Απρ. 1978 (ΦΕΚ Α΄ 52) Περί τροποποιήσεως του από 30 Ιαν.-5 Φεβρ. 1937 Β.Δ/τος, περί επιβλέψεως της λειτουργίας και συντηρήσεως κινητηρίων μηχανών. Έχοντες υπ’ όψει: 1.Τας διατάξεις του Νόμ. 6422/34 «περί ασκήσεως του επαγγέλματος του Μηχανολόγου κ.λ.π.» και ιδία των άρθρ. 3, 5 και 6 τούτου, ως αύται ετροποποιήθησαν και συνεπληρώθησαν δια του υπ’ αριθ. 1150/1949 Ν.Δ/τος και ιδία δια του άρθρ. 1 παρ. 2-4. 2.Το Β.Δ/γμα της 30 Ιαν./5 Φεβρ. 1937 «περί επιβλέψεως της λειτουργίας και συντηρήσεως κινητηρίων μηχανών και ατμολεβήτων». 3.Την υπ’ αριθ. 1/19 Ιαν. 1978 σύμφωνον γνωμοδότησιν του παρά τω Υπουργείω Βιομηχανίας και Ενεργείας Τεχνικού Συμβουλίου, και 4.Την υπ’ αριθ. 78077/8358/77 κοινήν απόφασιν (ΦΕΚ 1295/77 Τ.Α΄). 5.Την υπ’ αριθ. 96/9 Φεβρ. 1978 γνωμοδότησιν του Συμβουλίου της Επικρατείας, προτάσει του Υφυπουργού Βιομηχανίας και Ενεργείας, αποφασίζομεν: Άρθρ.1.-Εις τους υπηρετούντας κατά την ημερομηνίαν ενάρξεως της ισχύος του παρόντος εις τας εγκαταστάσεις παραγωγής ηλεκτρικής ενεργείας της ΔΕΗ, χορηγείται κατόπιν των κατά νόμον εξετάσεων η προβλεπομένη από τας διατάξεις του από 30 Ιαν./5 Φεβρ. 1937 Β.Δ/τος άδεια πρακτικού Μηχανικού κινητηρίων μηχανών οιασδήποτε ειδικότητος ως εξής: 1.Άδεια Πρακτικού Μηχανικού Α΄ Τάξεως. α)Εις τους κατόχους διπλώματος Α΄ Μηχανικού Εμπορικού Ναυτικού και τριετή υπηρεσίαν επί κινητηρίων μηχανών. β)Εις τους κατόχους διπλώματος Β΄ Μηχανικού Εμπορικού Ναυτικού και πενταετή υπηρεσίαν επί κινητηρίων μηχανών. γ)Εις τους κατόχους διπλώματος Γ΄ Μηχανικού Εμπορικού Ναυτικού και οκταετή υπηρεσίαν επί κινητηρίων μηχανών. δ)Εις τους κατόχους πτυχίου ανεγνωρισμένης Τεχνικής Σχολής ειδικότητος μηχανολόγου ή Σχολής μηχανικών Εμπορικού Ναυτικού ή αδείας πρακτικού μηχανικού κινητηρίων μηχανών Γ΄ τάξεως και επί πλέον εις όλας τας περιπτώσεις, δεκαπενταετή τουλάχιστον υπηρεσίαν επί κινητηρίων μηχανών. 2.Άδεια Πρακτικού Μηχανικού Β΄ Τάξεως. α)Εις τους κατόχους διπλώματος Α΄ μηχανικού Εμπορικού Ναυτικού και διετή υπηρεσίαν επί κινητηρίων μηχανών. β)Εις τους κατόχους διπλώματος Β΄ μηχανικού Εμπορικού Ναυτικού και τριετή υπηρεσίαν επί κινητηρίων μηχανών. γ)Εις τους κατόχους διπλώματος Γ΄ μηχανικού Εμπορικού Ναυτικού και πενταετή υπηρεσίαν επί κινητηρίων μηχανών. δ)Εις τους κατόχους πτυχίου ανεγνωρισμένης Τεχνικής Σχολής ειδικότητος μηχανολόγου ή Σχολής μηχανικών Εμπορικού Ναυτικού ή άδεια πρακτικού μηχανικού κινητηρίων μηχανών Γ΄ τάξεως και δεκαετή τουλάχιστον Υπηρεσίαν επί κινητηρίων μηχανών. 3.Εις τους κτωμένους άδειαν Πρακτικού Μηχανικού Β΄ Τάξεως βάσει του παρόντος, χορηγείται τοιαύτη Α΄ τάξεως, μετά την συμπλήρωσιν της εν τω άρθρω τούτω παρ. 1 οριζομένης προϋπηρεσίας, υπολογιζομένων αθροιστικώς των χρόνων προϋπηρεσίας προ και μετά την απόκτησιν της αδείας πρακτικού Μηχανικού Β΄ Τάξεως. Άρθρ.2.-Δια την απόκτησιν των ως άνω αδειών εφαρμόζεται η διαδικασία η οποία ορίζεται υπό των διατάξεων του από 30 Ιαν./5 Φεβρ. 1937 Β.Δ/τος «περί επιβλέψεως της λειτουργίας και συντηρήσεως κινητηρίων μηχανών και ατμολεβήτων όπως ετροποποιήθη μεταγενεστέρως και ιδία των άρθρ. 14, 15, 16, 17, 18, 19, 20, 21, 24, 29, 34, 35 και 36 τούτου. Δια τους τεχνικούς υπαλλήλους του προηγουμένου άρθρου ως υπηρεσία νοείται εκείνη η οποία διηνύθη εις τους θερμικούς σταθμούς παραγωγής ηλεκτρικής ενεργείας της ΔΕΗ και δη εις τας κινητηρίους μηχανάς ως και τα βοηθητικά κυκλώματα και μηχανήματα τούτων. Άρθρ.3.-Αι χορηγούμεναι βάσει του άρθρ. 1 του παρόντος άδειαι παρέχουν εις τους κατόχους τούτων τα δικαιώματα τα οποία ορίζονται υπό των διατάξεων του από 30 Ιαν./5 Φεβρ. 1937 «περί επιβλέψεως της λειτουργίας και συντηρήσεως κινητηρίων μηχανών», Β.Δ/τος και είναι ισότιμοι προς ταύτας, ισχύουν δε δια την άσκησιν του επαγγέλματος υπό υπαλλήλων της ΔΕΗ και αποκλειστικώς εις τας εγκαταστάσεις αυτής. Άρθρ.4.-Η ισχύς του παρόντος λήγει την 31 Δεκ. 1979. Εις τον Υφυπουργόν Βιομηχανίας και Ενεργείας, ανατίθεμεν την δημοσίευσιν και εκτέλεσιν του παρόντος Π.Δ/τος. Με το Π.Δ. 578/1-9 Ιου. 1980 (ΦΕΚ Α΄ 157) παρατάθηκε η ισχύς του άνω Π.Δ/τος «επί εν εισέτι έτος». (Αντί για τη σελ. 68,07(α) Σελ. 68,07(β) Τεύχος ΣΤ82 - Σελ. 43 Μελέτη και Επίβλεψη Μηχανολογικών Εγκαταστάσεων 13.Β.δ.12